**Πρόσκληση Ενδιαφέροντος**

**για Αγορά Υπηρεσιών από Εκτιμητές**

**για παροχή εκτιμητικών υπηρεσιών σε σχέση με Τ/Κ Περιουσίες**

Η Υπηρεσία Διαχείρισης Τουρκοκυπριακών Περιουσιών του Υπουργείου Εσωτερικών, ανακοινώνει ότι, σε συνέχεια της προηγούμενης Ανακοίνωσης, ημερ. 9 Ιουλίου 2025, και δεδομένης της αυξημένης ανάγκης για έγκαιρη εκτίμηση του αγοραίου ενοικίου Τ/κ περιουσιών, στο πλαίσιο εφαρμογής των διατάξεων του άρθρου 6Γ του περί Τουρκοκυπριακών Περιουσιών (Διαχείριση και Άλλα Θέματα) (Προσωρινές Διατάξεις) Νόμου, η διαδικασία λήψης αιτήσεων ενδιαφέροντος από επαγγελματίες Εκτιμητές, οι οποίοι θα προβαίνουν στις απαραίτητες εκτιμήσεις είναι συνεχιζόμενη.

Οι ενδιαφερόμενοι θα πρέπει να συμπληρώσουν τη συνημμένη αίτηση ενδιαφέροντος και να την αποστείλουν, μαζί με όλα τα απαιτούμενα πιστοποιητικά, στην ηλεκτρονική διεύθυνση vgalinou@papd.mof.gov.cy.

**Σημειώνεται πως δηλώσεις ενδιαφέροντος μπορούν να υποβληθούν μόνο ηλεκτρονικά**. Για οποιεσδήποτε περαιτέρω πληροφορίες ή διευκρινήσεις, οι ενδιαφερόμενοι μπορούν να επικοινωνούν με την Υπηρεσία Διαχείρισης Τουρκοκυπριακών Περιουσιών, στα τηλέφωνα 22 867866 και 22 867705.

Υπουργείο Εσωτερικών

20 Αυγούστου 2025